Torbjørn Eggen

Torbjørn Eggen (født 31. mars 1906 i Trondhjem, død 10. mars 1984 i samme by) var en norsk sivilingeniør og fylkesleder i Nasjonal Samling.

Eggen meldte seg inn i NS i 1933. I 1940 bodde han i Bergen, og arbeidet som avdelingsleder innen forsikring. Han ble i 1941 oppnevnt av okkupasjonsmyndighetene som fylkesmann i Nord-Trøndelag og ble i 1943 også fylkesfører for NS i Nord-Trøndelag etter sin rival Yngvar Martens.

Han ble arrestert etter krigen, men ble så overført til behandling på Østmarka psykiatriske sykehus; senere ble Eggen dømt til seks års tvangsarbeid, før han ble benådet i 1951. I rettsoppgjøret ble Eggen beskrevet som tilhørende den «norsk-nasjonale» fløyen i NS.

Kilder 
 Anders Kirkhusmo. «Trøndelag i krigstid 1940-45» I: Trøndelags historie, bd 3. 2005 kildenett (pdf)
 virksomme ord.uib.no to taler og kortbiografi
 Norsk krigsleksikon 1940-45. Cappelen forlag, 1995. ISBN 82-02-14138-9
 «Stornazist på frifot med sinnssykeattest». VG 24.7.1947

Personer fra Trondheim kommune
Fylkesførere i Nasjonal Samling
Fylkesmenn i Nord-Trøndelag
Fylkesmenn fra Nasjonal Samling
Nordmenn fra andre verdenskrig
Medlemmer av Nasjonal Samling
Nordmenn dømt i landssvikoppgjøret etter krigen